Document ID: 31996D0711

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Νοεμβρίου 1996 για την τροποποίηση της απόφασης 93/452/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα φυτά των ειδών Chamaecyparis Spach, Juniperus, L. και Pinus L., αντιστοίχως, καταγωγής Ιαπωνίας (96/711/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 96/14/ΕΚ της Επιτροπής (2), και ιδίως το άρθρο 14 παράγραφος 1,
τις αιτήσεις των κρατών μελών,
Εκτιμώντας:
ότι, σύμφωνα με τις διατάξεις της οδηγίας 77/93/ΕΟΚ, τα φυτά των ειδών Chamaecyparis Spach, Juniperus, L. και Pinus L., άλλα πλην των καρπών και των σπόρων προς σπορά, τα οποία κατάγονται από χώρες εκτός Ευρώπης δεν μπορούν κατ' αρχήν να εισάγονται στην Κοινότητα 7
ότι, η απόφαση 93/452/ΕΟΚ της Επιτροπής (3), όπως τροποποιήθηκε τελευταία από την απόφαση 94/816/ΕΚ (4), επιτρέπει παρεκκλίσεις για φυτά των ειδών Chamaecyparis Spach, Juniperus, L. και Pinus L., καταγωγής Ιαπωνίας, για μια συγκεκριμένη χρονική περίοδο, αρκεί να πληρούνται ορισμένες τεχνικές προϋποθέσεις 7
ότι η απόφαση 93/452/ΕΟΚ, όπως τροποποιήθηκε, ορίζει ότι η έγκριση ισχύει μέχρι τις 31 Δεκεμβρίου 1996 για τα φυτά των ειδών Pinus και Chamaecyparis και μέχρι τις 31 Μαρτίου 1996 για την περίπτωση των φυτών του είδους Juniperus 7
ότι δεν υπάρχουν στοιχεία που να οδηγούν στην αναθεώρηση των τεχνικών προϋποθέσεων 7
ότι εξακολουθούν να ισχύουν οι περιστάσεις εκείνες που αιτιολόγησαν την έγκριση των παρεκκλίσεων 7
ότι η έγκριση πρέπει, γι' αυτό το λόγο, να παραταθεί για μια ορισμένη χρονική περίοδο 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/452/ΕΟΚ τροποποιείται ως εξής:
1. Στο άρθρο 1 παράγραφος 2 στοιχείο η) τέταρτη περίπτωση, η απόφαση «94/816/ΕΚ» αντικαθίσταται από την απόφαση «96/711/ΕΚ».
2. Στο άρθρο 3, η ημερομηνία «31 Δεκεμβρίου 1996» αντικαθίσταται από την ημερομηνία «31 Δεκεμβρίου 1998».
3. Στο άρθρο 3, η φράση «από την 1η Δεκεμβρίου 1994 μέχρι τις 31 Μαρτίου 1995 και από την 1η Νοεμβρίου 1995 μέχρι τις 31 Μαρτίου 1996» αντικαθίσταται από τη φράση «από την 1η Νοεμβρίου 1996 μέχρι τις 31 Μαρτίου 1997 και από την 1η Νοεμβρίου 1997 μέχρι τις 31 Μαρτίου 1998».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Νοεμβρίου 1996.

Labels: 18
16
15
6